Ζαν Ζουβενέ

Ο **Ζαν Ζουβενέ,** πλήρες όνομα Ζαν-Μπατίστ Ζουβενέ (γαλλικά: Jean-Baptiste Jouvenet), 1644 - 1717 ήταν Γάλλος ζωγράφος, σημαντικός εκπρόσωπος του γαλλικού κλασικισμού, με πίνακες και τοιχογραφίες μυθολογικών και θρησκευτικών θεμάτων.

## Βιογραφικά στοιχεία
Ο Ζαν Ζουβενέ γεννήθηκε την 1η Μαΐου 1644 σε καλλιτεχνική οικογένεια στη Ρουέν. Η πρώτη του εκπαίδευση στην τέχνη ήταν από τον πατέρα του, Λωράν Ζουβενέ. Μια γενιά νωρίτερα, ο παππούς του, Νοέλ Ζουβενέ, θεωρείται ότι ήταν δάσκαλος του Νικολά Πουσέν. 
[αριστερά|μικρογραφία|250x250εσ|''Το Θαυματουργό ψάρεμα'', 1706, [Μουσείο του Λούβρου|Λούβρο]]
Ο Ζουβενέ έδειξε από νωρίς μια αξιοσημείωτη ικανότητα στη ζωγραφική και, όταν έφτασε στο Παρίσι, τράβηξε την προσοχή του Σαρλ Λε Μπρεν, ο οποίος τον πήρε μαθητευόμενο στο εργαστήριό του. Υπό τη διεύθυνση του Λε Μπρεν εργάστηκε στο κάστρο του Σαιν-Ζερμαίν-αν-Λαι και στις Βερσαλλίες (1671–74), και υπό την αιγίδα του, το 1675, έγινε μέλος της Βασιλικής Ακαδημίας Ζωγραφικής και Γλυπτικής, της οποίας εξελέγη καθηγητής το 1681, και ένας από τους τέσσερις ισόβιους πρυτάνεις το 1707. Εργάστηκε επίσης υπό τον Σαρλ ντε Λα Φος στο μέγαρο των Απομάχων και στο Μεγάλο Τριανόν.

Αλλά το 1713, το δεξί του χέρι παρέλυσε μετά από εγκεφαλικό. Απελπισμένος, καθώς όπως ανέφερε «στερούμαι της εργασίας σε μια εποχή που μόλις άρχισα να γνωρίζω τις δυσκολίες της τέχνης μου», κατάφερε να χρησιμοποιήσει το αριστερό του χέρι για να ζωγραφίσει, με αυτό το χέρι, πολλούς πίνακες και τοιχογραφίες.

Ο Ζαν Ζουβενέ πέθανε στις 5 Απριλίου 1717.

## Έργο
[αριστερά|μικρογραφία|254x254εσ|''Η [Λητώ και οι χωρικοί της Λυκίας*, 1700, Μουσείο Τέχνης και Ιστορίας του [[Μεντόν]]]]
Ο Ζαν Ζουβενέ ζωγράφισε κυρίως πίνακες και τοιχογραφίες με θρησκευτικά και μυθολογικά θέματα. Τα πρώτα του έργα είναι στο ύφος του δασκάλου του  [[Σαρλ Λε Μπρεν]] και του [[Εστάς Λε Συέρ]], αλλά κατά τη διάρκεια της *Διαμάχης περί των χρωμάτων*, τάχθηκε στο πλευρό των οπαδών των χρωμάτων, διατηρώντας μια ορισμένη σταθερότητα γραμμής στα έργα του.

Απομακρυνόμενος από τον [[Κλασικισμός|κλασικισμό]] αργότερα στην καριέρα του, ενσωμάτωσε μια ρεαλιστική αντιμετώπιση των λεπτομερειών στην τεχνοτροπία του, για παράδειγμα μέχρι το σημείο να παρατηρεί τους ψαράδες να εργάζονται στη [[Διέππη]] για το *Θαυματουργό Ψάρεμα* του το 1706.

Τα περισσότερα έργα του, που εκτέλεσε κυρίως στο [[Παρίσι]], μεταξύ των οποίων το περίφημο *Θαυματουργό ψάρεμα* και η *Ανάσταση του Λαζάρου*, βρίσκονται τώρα στο [[Μουσείο του Λούβρου|Λούβρο]] και στο Μουσείο Καλών Τεχνών της [[Ρουέν]].  Δείχνουν τη γονιμότητά του στην έμπνευση και την εκτέλεση, καθώς και ότι κατείχε σε υψηλό βαθμό την τεχνοτροπία και το στυλ που διέκρινε τη σχολή του [[Σαρλ Λε Μπρεν|Λε Μπρεν]].

== Επιλογή έργων ==
<gallery widths="220" heights="220" perrow="4">
Αρχείο:Jean-Baptiste Jouvenet - The Education of the Virgin - WGA12032.jpg|*Η Εκπαίδευση της Παναγίας* (1700)
Αρχείο:Jean Jouvenet Adoration of the Magi.jpg|*Η Προσκύνηση των Μάγων*
Αρχείο:Jean-Baptiste Jouvenet - The Raising of Lazarus - WGA12033.jpg|*Η Ανάσταση του Λαζάρου* (1706)
Αρχείο:Jouvenet Last Supper.jpg|*Ο Μυστικός Δείπνος* 
Αρχείο:Jean Jouvenet - La visitation de la Vierge ou Le Magnificat, 1716.jpg|*Η Επίσκεψη της Παναγίας* (1716)
Αρχείο:Jean Jouvenet Descent From The Cross.jpg|*Η Κάθοδος από τον Σταυρό* (1697)
Αρχείο:The Deposition - Jean-Baptiste Jouvenet.jpg|*Η ταφή του Χριστού* (1709)
Αρχείο:Jean Jouvenet The Triumph of Justice.jpg|*Ο Θρίαμβος της Δικαιοσύνης'' (1713)


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα